Nóg 'n koninklike photobomb | SARIE
Harry en skoonsus, Kate
Nóg 'n koninklike photobomb	deur SARIE.com-span
Is vanjaar se Statebondspele in Glasgow, Skotland, die spele van die koninklike photobombs? Eers het koningin Elizabeth 'n foto "gebom" en toe haar kleinkind …
Prinses Diana se jongste seun, prins Harry, was gisteraand by die swemarena om deel van die aksie by vanjaar se Statebondspele te wees. En toe die Nieu-Seelandse bokser Trevor Shailer saam met die rugby-legende Gordon Tietjens en Gary Hermansson 'n foto neem, het Harry vir ekstra aksie gesorg, volgens BuzzFeed.
Die jong prins het in die agtergrond tussen Gordon (links) en Trevor (middel) se koppe ingeskuif en vir die kamera geglimlag.
Prins Harry se photobomb by die StatebondspeleFOTO: Facebook (Trevor Shailer)
Gordon het dié foto op Facebook gedeel én dit sy profielfoto gemaak.
En kyk mooi! In dieselfde ry as Harry sit sy broer, William en hou die swemmers dop.
Kyk net hoe lekker lag Harry!
Dis die tweede koninklike photobomb wat by vanjaar se Statebondspele geneem is, berig Daily Mail. Verlede week het koningin Elizabeth die wêreld aan die gons gehad toe sy vriendelik geglimlag het in die agtergrond van selfies wat Australiese hokkiespelers geneem het – kyk na dié foto HIER.